5 Moni rogoca na vutuniyau, moni tagi, moni osivaka na ka rarawa sa na vakarau yacovi kemuni.+2 Sa vuca na nomuni iyau, sa kania na sarasara+ na nomuni isulu.3 Sa veveka na nomuni koula kei na siliva, na kedra veveka ena kemuni ivakadinadina, ena kania tale ga na lewemuni. Na ka oni kumuna tiko ena vaka na bukawaqa ena iotioti ni veisiga.+4 Raica, e sa tagi mai na kedra isau na tamata cakacaka era mai tamusuka na nomuni were, ni oni a sega ni solia na kedra isau. Sa rogoca tale ga o Jiova* ni lewe vuqa,*+ na nodra tagi ni kere veivuke na dautatamusuki.5 Oni tiko vakacegu e vuravura, oni vakaliuca na vakacegui ni gagadre ni yagomuni. Oni sa vakavuna me uro na lomamuni ena siga ni veivakamatei.+6 Oni sa beitaka, oni sa labata na yalododonu. Ena sega ni saqati kemuni o koya?7 O koya gona, moni vosota tiko ga raveitacini me yacova ni sa tiko na Turaga.+ Raica! Ena waraka tiko ga na dauteitei na vuanikau talei ni vanua, ena vakaraitaka tiko ga nona vosovoso me yacova ni sa tau na uca taumada kei na uca taumuri.+8 Moni vakaraitaka tale ga na vosota,+ ni vakadeitaka na lomamuni, ni sa roro mai+ na gauna ena tiko kina na Turaga.9 Moni kua ni dau vosakudrukudru raveitacini, moni kua kina ni lewai.+ Raica! Sa tu e matanikatuba na Turaganilewa.10 Raveitacini, ni vakatotomuria na nodra ivakaraitaki na parofita era dau vosa ena yaca i Jiova*+ ena ka era cakava nira sotava na veika rarawa+ kei na nodra dau vosota.+11 Raica! Eda dau vakatoka mera marau na dau vosota.+ Oni sa rogoca na vosota i Jope+ oni sa raica tale ga na nona vakalougatataki+ koya o Jiova* me vakaraitaka kina o Jiova* ni dau veikauaitaki* qai dau yalololoma.+12 Kena ilutua kemuni na taciqu, ni kua ni bubului i lomalagi se i vuravura se i vei tale. Me “Io” na nomuni io, me “Sega” na nomuni sega,+ moni kua kina ni lewai.13 E dua vei kemuni e rarawa tiko? Me masu tiko ga.+ E dua vei kemuni e marau tiko? Me laga same.+14 E dua vei kemuni e tauvimate tiko? Me kacivi ira na qase ni ivavakoso,+ mera masulaki koya, ra qai lumuti koya ena waiwai+ ena yaca i Jiova.*15 Na masu ni vakabauta ena vakabulai koya e tauvimate, ena vakaukauataki koya o Jiova.* Ke valavala ca ena vosoti.16 O koya gona ni dui vakatusa na nomuni valavala ca,+ ni veinanumi ena masu, ni oni na vakabulai kina. Me kua ni beci na vakamamasu ni tamata yalododonu ni na yaga vakalevu.+17 E tamata ga vakataki keda o Ilaija, ia ni masulaka me kua ni tau na uca, a qai sega dina ni tau na uca me yabaki tolu vula ono.+18 Oti e masu tale, e mani tau mai lomalagi na uca qai vua na qele.+19 Kemuni na taciqu, ke vakacalai e dua vei kemuni me gole tani mai na dina qai dua tale e vukei koya me lesu mai,20 moni kila tiko ni o koya e vukea na tamata ivalavala ca me lesu mai+ e sa vakabulai koya na tamata ya, e sa ubia tale ga e levu na ivalavala ca.+
fij_Latn